Γεγονότα Δεκεμβρίου 2011

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Δεκέμβριο του 2011, συνοδευόμενα από τις πηγές μέσω των οποίων μεταδόθηκαν. 

## 1η Δεκεμβρίου
;Τραγωδίες
*Από πυρά ενόπλου στο ανατολικό Τέξας των ΗΠΑ σκοτώνονται 4 παιδιά, ηλικίας κάτω των 5 ετών.(CNN)

;Πολιτική και εκλογές
*Σχηματίζεται κυβέρνηση στο Βέλγιο, έπειτα από συμφωνία 6 κομμάτων για να διοριστεί στην πρωθυπουργία ο ηγέτης του Κόμματος των Σοσιαλιστών, Ελιό ντι Ρουπό. Ωστόσο, η συμφωνία δεν έχει εγκριθεί από τα συνέδρια των κομμάτων και δεν έχει οριστικοποιηθεί η σύνθεση του υπουργικού συμβουλίου. (EUobserver)

## 2 Δεκεμβρίου
;Διεθνείς σχέσεις
* Η Συρία καταδικάζεται από το Συμβούλιο Ανθρωπίνων Δικαιωμάτων του ΟΗΕ για κατάφωρες παραβιάσεις ανθρωπίνων δικαιωμάτων. Από το Μάρτιο έχουν σκοτωθεί περισσότερα από 4.000 άτομα κατά την εξέγερση που συνεχίζεται. (Ναυτεμπορική).

;Οικονομία και επιχειρήσεις
* Τη μείωση του τέλους ακινήτων ανακοινώνει από το βήμα της Βουλής ο Πρωθυπουργός της Ελλάδας Λουκάς Παπαδήμος. (Τα Νέα Online).

## 3 Δεκεμβρίου

;Τραγωδίες
*Σε τροχαίο δυστύχημα στη Βραζιλία σκοτώνονται τουλάχιστον 33 άνθρωποι και άλλοι 13 τραυματίζονται. Το δυστύχημα συνέβη στα βορειοανατολικά της χώρας, όταν συγκρούστηκαν ένα φορτηγό και ένα λεωφορείο κοντά στην πόλη Μιλάγκρο της Μπαχία. (CNN)
*Τουλάχιστον 8 παιδιά πέθαναν τις τελευταίες εβδομάδες από δάγκωμα λυσσασμένων νυχτερίδων στη Λεκάνη του Αμαζονίου στον Ισημερινό. (AFP μέσω ''HeraldSun'')

;Πολιτική
*Ιρλανδοί φοιτητές που διαμαρτύρονται για την οικονομική κρίση καταλαμβάνουν τα γραφεία του βουλευτή του Φίνε Γκελ Άντονι Λόουλορ ενόψει της επικείμενης ψήφισης του προϋπολογισμού. (''The Journal'') (Irish Central) RTE
*Ο Χέρμαν Κέιν ανακοινώνει ότι παύει να διεκδικεί το χρίσμα του υποφήφιου Προέδρου των Ηνωμένων πολιτειών, με το Ρεπουμπλικανικό Κόμμα στις προσεχείς προεδρικές εκλογές των ΗΠΑ. Έλαβε αυτή την απόφαση μετά από σειρά καταγγελιών για σεξουαλική παρενόχληση και άλλες παράνομες πράξεις. (CBS) 

## 4 Δεκεμβρίου

;Οικονομία
*Η Αυστραλία εγκρίνει την εξαγωγή ουρανίου προς την Ινδία. (Al Jazeera)

;Πολιτική και εκλογές
;Ρωσικές βουλευτικές εκλογές 2011: 
*Στις εκλογές της Ρωσίας για την ανάδειξη των μελών της Κρατικής Δούμας, υπερισχύει το κόμμα της * Ενωμένης Ρωσίας* με ποσοστό 49,32 %, ακολουθούμενη από το Κομμουνιστικό Κόμμα της Ρωσικής Ομοσπονδίας (19,19%) Εκλογές 2011 
**Το κόμμα Ενωμένη Ρωσία χάνει την πλειοψηφία των δύο τρίτων στη Δούμα, αλλά παραμένει πρώτο σε έδρες κόμμα. 

*Δημοσιεύεται από την οργάνωση Διεθνής Διαφάνεια ο Δείκτης Διαφθοράς για το έτος 2011, με βάση τον οποίο η Βόρεια Κορέα και η Σομαλία αποτελούν τις πιο διεφθαρμένες χώρες στον κόσμο, ενώ στον αντίποδα η Νέα Ζηλανδία είναι η λιγότερο διεφθαρμένη διεθνώς. (CNN.com) (Transparency.org)
*Το κόμμα Θετική Σλοβενία προηγείται στις βουλευτικές εκλογές που διεξάγονται στη χώρα αυτή. (Reuters)  (AP διά Newsday)
*Στις κάλπες για τις βουλευτικές εκλογές προσέρχονται οι Κροάτες ψηφοφόροι. Ο συνασπισμός Κουκουρίκου της κεντροαριστεράς κερδίζει την πλειοψηφία.(BBC)
*Τα κόμματα των συντηρητικών κερδίζουν τον πρώτο γύρο των βουλευτικών εκλογών, με το κόμμα που πρόσκειται στη Μουσουλμανική Αδελφότητα να είναι πρώτο με ποσοστό 37% των ψήφων ακολουθούμενο από το σκληροπυρηνικό Κόμμα Αλ Νουρ με ποσοστό 24% των ψήφων.(AFP)
*Στο Περού ο Πρόεδρος Ογιάντα Ουμάλα κηρύσσει κατάσταση εκτάκτου ανάγκης στην επαρχία Καχαμάρκα με σκοπό να τερματιστούν οι διαδηλώσεις εναντίον της εξόρυξης άνθρακα. (Bloomberg μέσω''Business Week'')

;Αθλητισμός
*Ο Αμερικανός γκόλφερ Τάιγκερ Γουντς κερδίζει το Chevron World Challenge, στην πρώτη του νίκη σε τουρνουά έπειτα από δύο και πλέον χρόνια. (AP μέσω NPR)
*Η Ισπανία κερδίζει το Κύπελλο Ντέιβις στην αντισφαίριση για το έτος 2011. (AFP διά ''The Australian'')

## 5 Δεκεμβρίου
;Οικονομία
* Το EFSF τίθεται στον προθάλαμο της υποβάθμισης από τον οίκο αξιολόγησης S&P, πράγμα που σημαίνει κατά τον χρηματοπιστωτικό οίκο πως υπάρχει πιθανότητα 50% για υποβάθμιση σε χαμηλότερη πιστοληπτική αξιολόγηση του ταμείου, σε σύντομο χρονικό διάστημα.Ημερήσια Online

;Διεθνείς σχέσεις
*Κρίση χρέους της ζώνης του ευρώ:
**Ο Γάλλος Πρόεδρος Νικολά Σαρκοζί και η Γερμανίδα καγκελάριος Άνγκελα Μέρκελ ζητούν μια νέα Ευρωπαϊκή Συνθήκη με σκοπό να βοηθήσει στην πρόληψη κρίσεων στα πλαίσια των χωρών της ζώνης του ευρώ. (BBC)

;Νόμος και έγκλημα
*Στο Διεθνές Ποινικό Δικαστήριο εμφανίζεται ο πρώην Πρόεδρος της Ακτής του Ελεφαντοστού, Λοράν Γκμπαγκμπό, με σκοπό την απαγγελία εναντίον του κατηγοριών για εγκλήματα κατά της ανθρωπότητας. (Reuters India) 

;Πολιτική και εκλογές

(Deutsche Welle)

## 6 Δεκεμβρίου
;Ένοπλες συγκρούσεις και επιθέσεις
*Τρομοκρατικές επιθέσεις στο Αφγανιστάν:
**Από βομβιστική επίθεση σε σιιτικό τέμενος στην αφγανική πρωτεύουσα Καμπούλ κατά τη διάρκεια των εκδηλώσεων της Ημέρας της Ασούρα σκοτώνονται τουλάχιστον 50 άτομα και εκατοντάδες ακόμα τραυματίζονται. Λίγες ώρες αργότερα γίνεται και νέα επίθεση στην πόλη Μαζάρ-ι-Σαρίφ, με απολογισμό τουλάχιστον 4 θύματα. (Reuters) , (''The Guardian''), (AP διά NineMSN)
**Ο Αφγανός Πρόεδρος Χαμίντ Καρζάι αναβάλλει την επίσκεψή του στο Ηνωμένο Βασίλειο ύστερα από τις επιθέσεις αυτοκτονίας στο Αφγανιστάν που είχαν ως αποτέλεσμα το θάνατο τουλάχιστον 59 ανθρώπων. (AP μέσω ''The Australian'')

;Διεθνείς σχέσεις
*Η Αυστραλία ανακοινώνει την επιβολή επιπλέον κυρώσεων εναντίον του Ιράν εν μέσω αυξανόμενων ανησυχιών για το πυρηνικό και πυραυλικό πρόγραμμα της Τεχεράνης. (AAP μέσω ''Sydney Morning Herald'')

;Πολιτική και εκλογές
*Έπειτα από συνομιλίες που διήρκεσαν 541 ημέρες, τις μεγαλύτερες σε διάρκεια στην ιστορία της χώρας, ορκίζεται η νέα κυβέρνηση στο Βέλγιο, με Πρωθυπουργό τον Ελιό ντι Ρουπό. Ο ντι Ρουπό γίνεται ο πρώτος Βαλόνος πρωθυπουργός έπειτα από 38 χρόνια και ο δεύτερος στον κόσμο αρχηγός κυβέρνησης που δηλώνει ανοικτά ομοφυλόφιλος. (RTBF)
*Χιλιάδες διαδηλωτές βγαίνουν στους δρόμους της Μόσχας, για να διαμαρτυρηθούν για τον τρόπο διεξαγωγής των βουλευτικών εκλογών. Δεκάδες υποστηρικτές της αντιπολίτευσης συλλαμβάνονται και λαμβάνουν χώρα βίαια επεισόδια. (''The Guardian'')
*Εγκρίνεται από τη Βουλή των Ελλήνων ο προϋπολογισμός του 2012. (Dow Jones μέσω ''Wall Street Journal'')

## 7 Δεκεμβρίου
;Νόμος και έγκλημα
*Ο πρώην Πρόεδρος του Ισραήλ Μοσέ Κατσάβ οδηγείται σε φυλακή του Τελ Αβίβ, όπου θα εκτίσει την επτάχρονη ποινή του για βιασμό.
(BBC)
*Σε φυλάκιση 14 ετών για διαφθορά καταδικάζεται ο Κυβερνήτης του Ιλινόις Ροντ Μπλαγκόγεβιτς. (Reuters)

;Πολιτική και εκλογές
*Το Κόμμα Ελευθερίας και Δικαιοσύνης ισχυρίζεται ότι κέρδισε την πλειοψηφία των εδρών έπειτα από τη διεξαγωγή και του τελικού γύρου των βουλευτικών εκλογών στην Αίγυπτο. (Ynet News) 

;Επιστήμη
*Η Διαστημική Υπηρεσία της Ρωσικής Ομοσπονδίας εγκαταλείπει τις προσπάθειες για να διασωθούν τα ερευνητικά σκάφη Fobos-Grunt και Yinghuo-1, αναμένοντας την επιστροφή (πτώση) τους στη Γη τον Ιανουάριο του 2012. (Space.com)

## 8 Δεκεμβρίου
;Οικονομία
*Η Ευρωπαϊκή Κεντρική Τράπεζα μειώνει τα επιτόκια κατά 1%. (BBC)

;Διεθνείς σχέσεις
*Ο Ρώσος Πρωθυπουργός Βλαντίμιρ Πούτιν κατηγορεί τις ΗΠΑ για χρηματοδότηση της αντιπολίτευσης στη χώρα του και την κατηγορεί ότι βρίσκεται πίσω από τις διαδηλώσεις έπειτα από τις πρόσφατες εκλογές.
(RIA Novosti)
*Η Ιαπωνία ζητά συγνώμη από τον Καναδά αναφορικά με τη μεταχείριση των Καναδών αιχμαλώτων πολέμου κατά τον Δεύτερο Παγκόσμιο Πόλεμο. (AP)

;Νόμος και έγκλημα
*Δύο άτομα σκοτώνονται από πυρά ενόπλου στο τεχνολογικό πανεπιστήμιο της Βιρτζίνια (Virginia Tech). (MSNBC)  (Wires μέσω ''Herald Sun'')

;Πολιτική και εκλογές
*Ο Πρόεδρος της Ζιμπάμπουε Ρόμπερτ Μουγκάμπε ζητά τη διεξαγωγή εκλογών το 2012 με σκοπό να αντικατασταθεί η κυβέρνηση συνεργασίας που ανέλαβε το 2008. (AFP διά Google News)

## 9 Δεκεμβρίου
;Οικονομία
*Ο οίκος αξιολόγησης Moody's υποβαθμίζει την πιστοληπτική ικανότητα των 3 μεγαλύτερων τραπεζών της Γαλλίας, Crédit Agricole, BNP Paribas και Société Générale. (BBC)

;Τραγωδίες
*Από πυρκαγιά σε νοσοκομείο στην Κολκάτα της Ινδίας χάνουν τη ζωή τους 40 άτομα.(IBN Live) (''Times of India'')

;Διεθνείς σχέσεις
*Ο πρωθυπουργός του Ηνωμένου Βασιλείου, Ντέιβιντ Κάμερον, αρνείται να εισέλθει στη συμφωνία της ΕΕ για την αντιμετώπιση της οικονομικής κρίσης έπειτα από διαπραγματεύσεις στις Βρυξέλλες. (BBC)
*Ο Πρόεδρος της Κροατίας Ίβο Γιοσίποβιτς και η Πρωθυπουργός Γιαντράνκα Κοσόρ υπογράφουν τη συνθήκη για την ένταξη της βαλκανικής χώρας στην ΕΕ ως το 28ο μέλος, την 1η Ιουλίου του 2013. (AP διά Google News)

;Πολιτική και εκλογές
*Ο νυν Πρόεδρος της Λαϊκής Δημοκρατίας του Κονγκό, Ζοζέφ Καμπιλά ανακηρύσσεται νικητής των γενικών εκλογών στην αφρικανική χώρα, ωστόσο ο αντίπαλός του, Ετιέν Τσισεκέντι, αμφισβητεί το αποτέλεσμα. (Bigpond) (AP διά Google News)

## 10 Δεκεμβρίου
;Ένοπλες συγκρούσεις και επιθέσεις
*Οι Ταλιμπάν του Πακιστάν επιβεβαιώνουν ότι είναι σε ειρηνευτικές συνομιλίες με την κυβέρνηση. (''Pakistan Tribune'')
*Σε αεροπορική επιδρομή του Ισραήλ σε στρατιωτική βάση στην πόλη της Γάζας, σκοτώνεται 1 άμαχος και τουλάχιστον 20 άλλοι τραυματίζονται. (BBC)

;Τραγωδίες
*Από συντριβή μικρού αεροσκάφους σε Δημοτικό Σχολείο στις Φιλιππίνες (στην πόλη Παρανάκε), σκοτώνονται 13 άτομα. (AP), (Reuters μέσω Yahoo)

;Πολιτική
*Γενικές εκλογές και δημοψήφισμα στη Νέα Ζηλανδία:
**Τα επίσημα αποτελέσματα των γενικών εκλογών που διενεργήθηκαν στις 26 Νοεμβρίου επιβεβαιώνουν ότι ο Τζον Κέι από το Εθνικό Κόμμα έχει την πλειοψηφία σε ψήφους και σε έδρες. Θα σχηματιστεί κυβέρνηση συνασπισμού, καθώς η κυβέρνηση του Κέι επανεξελέγη. (TVNZ)
** Με βάση τα αποτελέσματα του δημοψηφίσματος για το σύστημα ψηφοφορίας, επιβεβαιώνεται ότι θα παραμείνει η μικτή αναλογική αλλά θα επανεξεταστεί. (TVNZ)
*Ορκίζεται για ακόμη μία θητεία Πρόεδρος της Αργεντινής η Κριστίνα Φερνάντες. (Yahoo)

;Επιστήμη
*Αστρονόμοι στην Ασία, τη Βόρεια Αμερική και την Αυστραλία παρατηρούν μια ολική έκλειψη Σελήνης.(BBC)

## 11 Δεκεμβρίου
;Ένοπλες συγκρούσεις
*Εξέγερση στην Υεμένη το 2011: Εκατοντάδες χιλιάδες Υεμενίτες διαδηλώνουν ζητώντας την παραπομπή σε δίκη του Προέδρου Αλί Αμπντουλάχ Σαλέχ. (Voice of Russia)

;Διεθνείς σχέσεις
*Ολοκληρώνεται στο Ντέρμπαν της Νότιας Αφρικής η διάσκεψη των Ηνωμένων Εθνών για την κλιματική αλλαγή, με τη συμφωνία να αρχίσουν διαπραγματεύσεις με σκοπό μια νέα συνθήκη. (''USA Today'') 

;Νόμος και έγκλημα
*Επιστρέφει στην πατρίδα του από τις ΗΠΑ και τη Γαλλία ο πρώην Πρόεδρος του Παναμά Μανουέλ Νοριέγκα. Τα τελευταία 22 χρόνια ο Νοριέγκα εξέτιε ποινή κάθειρξης για το ρόλο του στις πολιτικές δολοφονίες των αντιπάλων του.(Reuters μέσω the ''Guardian'')

;Πολιτική και εκλογές
*Διεξάγονται βουλευτικές εκλογές στην Ακτή Ελεφαντοστού. (BBC)
*Ο Ντομινίκ ντε Βιλπέν ανακοινώνει την υποψηφιότητά του για τις προσεχείς προεδρικές εκλογές στη Γαλλία, που θα διεξαχθούν το 2012. (BBC)

## 12 Δεκεμβρίου
;Νόμος και έγκλημα
* Παγιδευμένη επιστολή με εκρηκτικό μηχανισμό που στάλθηκε στην ελληνική πρεσβεία στο Παρίσι απενεργοποίησε η γαλλική αστυνομία.(Εξπρές)

;Οικονομία
*Ο οίκος αξιολόγησης Moody's στην εβδομαδιαία του έκθεση υποβιβάζει τη σημασία της συμφωνίας στους κόλπους της ΕΕ. (Reuters) 
*Στην Ελλάδα, στα 4,5 δισεκατομμύρια ευρώ υπολογίσθηκε το έλλειμμα του ΙΚΑ, ενώ οι βεβαιωμένες και ανείσπρακτες εισφορές από επιχειρήσεις φθάνουν τα 9 δισ. ευρώ. (Σκάι) 

;Πολιτική και εκλογές
*Ο Καναδάς ανακοινώνει ότι θα αποχωρήσει από το Πρωτόκολλο του Κιότο επικαλούμενος τις ποινές για τη χώρα του λόγω των πολλαπλών παραβιάσεων της συνθήκης. (Reuters) 
*Με απόφαση του Ανωτάτου Δικαστηρίου στην Παπούα Νέα Γουινέα η εκλογή του Πίτερ Ο' Νιλ στην πρωθυπουργία της χώρας του ακυρώνεται και στη θέση του διατάσσεται να επανέλθει ο πρώην Πρωθυπουργός Μάικλ Σομάρε. (RNZI)

## 13 Δεκεμβρίου
;Ένοπλες συγκρούσεις και επιθέσεις
*Ένοπλος ανοίγει πυρ και ρίχνει εκρηκτικά σε πλήθος στη Λιέγη, με αποτέλεσμα να υπάρξουν θύματα. (''Le Soir'')  (BBC)

;Τέχνες και πολιτισμός
*Το βιντεοπαιχνίδι *[[Call of Duty: Modern Warfare 3]]* γίνεται το ταχύτερο σε πωλήσεις προϊόν διασκέδασης όλων των εποχών, υπερβαίνοντας το 1 δισ. $ από τις πωλήσεις σε διάστημα 16 ημερών. (''The Guardian'')

;Επιστήμη
*Σύμφωνα με ερευνητές, σε δύο αυτόνομα πειράματα που έγιναν στον Μεγάλο Επιταχυντή Αδρονίων στο CERN, πιθανότατα έχουν εντοπιστεί ενδείξεις του μποζόνιου του Χιγκς. (CBC) (BBC)

## 14 Δεκεμβρίου
;Ένοπλες συγκρούσεις και επιθέσεις
*Κατά τη διάρκεια των βίαιων επεισοδίων στην πόλη Χάμα της Συρίας, σκοτώνονται 13 άνθρωποι.(Al Jazeera)

;Τέχνες και πολιτισμός
*Το περιοδικό ''Time'' ονομάζει τον "Διαδηλωτή" ως το Πρόσωπο της χρονιάς για το έτος 2011 ως επακόλουθο της Αραβικής Άνοιξης. (Forbes)

;Τραγωδίες
*Από κατανάλωση παράνομου οινοπνεύματος που ήταν δηλητηριασμένο με τοξικές ουσίες, χάνουν τη ζωή τους 166 άνθρωποι στη Δυτική Βεγγάλη της Ινδίας. (BBC) (''The Hindu'')

;Πολιτική
*Παραιτείται ο Μπορίς Γκρισλόφ, επικεφαλής της Κάτω Βουλής της Ρωσίας και σύμμαχος του Βλαντίμιρ Πούτιν. (RIA Novosti) (''The New York Times'')

## 15 Δεκεμβρίου
;Ένοπλες συγκρούσεις και επιθέσεις
*Η σημαία των ΗΠΑ υποστέλλεται στη Βαγδάτη, σηματοδοτώντας τον τερματισμό των αμερικανικών στρατιωτικών επιχειρήσεων στο Ιράκ γύρω στα 9 χρόνια μετά τον Πόλεμο του Ιράκ. (BBC)

;Οικονομία και επιχειρήσεις
*Με βάση την απογραφή του 2010 στις ΗΠΑ, 1 στους 2 ανθρώπους κατηγοριοποιούνται ως άτομα με χαμηλά εισοδήματα ή φτωχά.(NPR) (CBS News) 

;Νόμος και έγκλημα
*Για πρώτη φορά στην ιστορία τους, τα Ηνωμένα Έθνη με έκθεσή τους ζητούν την προστασία των δικαιωμάτων των ομοφυλοφίλων διεθνώς. (Reuters) 
*Ένοχος κρίνεται από γαλλικό δικαστήριο ο πρώην Πρόεδρος της Γαλλίας, Ζακ Σιράκ για υπεξαίρεση δημοσίου χρήματος και για απιστία, επειδή προσέλαβε άτομα του κόμματός του σε ανύπαρκτες θέσεις όταν ήταν δήμαρχος των Παρισίων. (France 24)
*Γαλλικό δικαστήριο κρίνει ένοχο τον τρομοκράτη Κάρλος το Τσακάλι για την οργάνωση 4 επιθέσεων με νεκρούς κατά τη δεκαετία του 1980. (AP διά Google)

;Επιστήμη
*Το Αμερικανικό Ινστιτούτο Υγείας επιβάλλει προσωρινό μορατόριουμ στα πειράματα με τη χρήση χιμπαντζήδων, σε απάντηση σε μία έκθεση που αναφέρει ότι οι ιατρικές έρευνες στα ζώα δεν δικαιολογούνται επιστημονικώς.(''Washington Post'')

## 16 Δεκεμβρίου
;Πόλεμος και συγκρούσεις
*Τουλάχιστον 10 άτομα χάνουν τη ζωή τους κατά τις συγκρούσεις μεταξύ διαδηλωτών και αστυνομίας στην πόλη Ζαναοζέν του Καζακστάν την ημέρα ανεξαρτησίας της χώρας. (''The Telegraph'')

;Οικονομία και επιχειρήσεις
*Η Ρωσία γίνεται μέλος του Παγκοσμίου Οργανισμού Εμπορίου. (BBC)
*Χρηματοπιστωτική κρίση στην Ευρώπη:
**Η Γαλλία υποβαθμίζεται από την Fitch Ratings, ενώ υπό επιτήρηση τίθενται 6 χώρες, συμπεριλαμβανομένων της Ισπανίας και της Ιταλίας, εξαιτίας της αποτυχίας τους να βρουν λύση στο δημοσιονομικό τους πρόβλημα. (Bloomberg μέσω ''Business Week'')
**Η Moody's Investors Service υποβαθμίζει την πιστοληπτική ικανότητα του Βελγίου κατά δύο βαθμίδες σε Aa3. (''Wall Street Journal'')

;Τραγωδίες
*Ο αριθμός των θυμάτων από την επιδημία αφθώδους πυρετού στο Βιετνάμ φθάνει τα 156 με 96.000 να είναι το σύνολο των κρουσμάτων το Νοέμβριο του 2011. (AP διά ''Washington Post'') 

;Πολιτική
*Η Ταϊλάνδη εκδίδει ξανά διαβατήριο για τον Τακσίν Σιναγουάτρα, αναφέροντας ότι ο πολιτικός δεν αποτελεί πλέον "απειλή" για τη χώρα. (Channel NewsAsia) 
*Στην Ολλανδία παραιτείται ο υπουργός Εσωτερικών Πιτ Χάιν Ντόνερ έπειτα από το διορισμό του στη θέση του Αντιπροέδρου του Κρατικού Συμβουλίου. (NOS)

## 17 Δεκεμβρίου
;Πόλεμος και συγκρούσεις
*Αιγύπτιοι στρατιώτες ξυλοκοπούν διαδηλωτές στην Πλατεία Ταχρίρ στο Κάιρο, κατά τη δεύτερη ημέρα των συγκρούσεων που είχαν απολογισμό 10 νεκρούς και εκατοντάδες τραυματίες. (Reuters) 

;Τραγωδίες
*Από το πέρασμα της τροπικής καταιγίδας Γουάσι σκοτώνονται τουλάχιστον 400 άνθρωποι στις Φιλιππίνες, ενώ εκατοντάδες άλλοι αγνοούνται. (AP via WVEC) (BBC) (AFP μέσω ABC News Australia)
*Σε ναυάγιο πλοίου που μεταφέρει 380 αιτούντες ασύλου που έκανε το δρομολόγιο από την Ινδονησία προς την Αυστραλία αγνοούνται εκατοντάδες άτομα. Το πλεούμενο βυθίστηκε στα ανοικτά των ακτών της Ιάβας. (Reuters διά ABC Australia)

## 18 Δεκεμβρίου
;Πόλεμος και συγκρούσεις
*Η τελευταία αυτοκινητοπομπή με στρατιώτες του αμερικανικού στρατού αποχωρεί από το Ιράκ, τερματίζοντας και επίσημα τον Πόλεμο. (Reuters) 
*Κατά τους εορτασμούς της 40ής επετείου της ανεξαρτησίας του Μπανγκλαντές, έκρηξη βόμβας σκοτώνει 1 άτομο και ξεσπούν συγκρούσεις ανάμεσα σε δυνάμεις ασφαλείας και σε διαδηλωτές της αντιπολίτευσης. (Al Jazeera)
*Κλιμακώνεται η ένταση στο Καζακστάν, με 1 νεκρό από πυρά, καθώς πυρπολείται ένα τρένο. (BBC)

;Τραγωδίες
*Η εξέδρα πετρελαίου *Κόλσκαγια* με 76 άτομα ανατρέπεται στην Οχοτσκική Θάλασσα στις ακτές του νησιού Σαχαλίνη, με απολογισμό 4 νεκρούς και 50 αγνοουμένους. (RT) (BBC) (VoA)

;Πολιτική
*Χιλιάδες άτομα συνεχίζουν να διαδηλώνουν για δεύτερη εβδομάδα σε αρκετές ρωσικές πόλεις, για να διαμαρτυρηθούν εναντίον των αποτελεσμάτων από τις πρόσφατες βουλευτικές εκλογές. (AP διά Google) (RIA Novosti)

;Αθλητισμός
*Η ισπανική Μπαρτσελόνα κερδίζει τον τελικό του Παγκοσμίου Κυπέλλου Συλλόγων της FIFA, επικρατώντας της Σάντος από τη Βραζιλίας, με 4-0 στη Γιοκοχάμα της Ιαπωνίας. Είναι η 2η νίκη της "Μπάρτσα" σε διάστημα 3 ετών. (BBC)

## 19 Δεκεμβρίου
;Ένοπλες συγκρούσεις και επιθέσεις
*Η Συρία αποδέχεται το σχέδιο του Αραβικού Συνδέσμου να επιτρέψει παρατηρητές στη χώρα καθώς συνεχίζεται η εξέγερση. (Bloomberg)

;Οικονομία και επιχειρήσεις
*Η αυτοκινητοβιομηχανία Saab Automobile κάνει επίσημα αίτηση για χρεοκοπία.(AFP διά News Limited) 

;Πολιτική
*Θάνατος του Κιμ Γιονγκ Ιλ:
**Ανακοινώνεται από την Κορεατική Κεντρική Τηλεόραση ότι στις 17 Δεκεμβρίου πέθανε ο Υπέρτατος Ηγέτης της Βόρειας Κορέας, Κιμ Γιονγκ Ιλ. (CNN) (Al Jazeera)
**Οι στρατιωτικές δυνάμεις στη γειτονική Νότια Κορέα τίθενται σε κατάσταση υψηλού συναγερμού, φοβούμενες πιθανά αντίποινα από την Πιονγιάνγκ. (CNN)
**Διάδοχος του πατέρα του ανακηρύσσεται ο Κιμ Γιονγκ-αν. (''Wall Street Journal'')
**Στις ανατολικές ακτές της Βόρειας Κορέας διεξάγεται δοκιμή πυραύλου μικρού βεληνεκούς. (Channel News Asia) 
*Επιστρέφει στο Πακιστάν ο Πρόεδρος Ασίφ Αλί Ζαρντάρι έπειτα από θεραπεία στην οποία υποβλήθηκε στο Ντουμπάι. (''Times of India'')

## 20 Δεκεμβρίου
;Ένοπλες συγκρούσεις και επιθέσεις
*Η Συρία ανακοινώνει ότι θα εκτελείται οποιοσδήποτε λαμβάνει μέρος σε "τρομοκρατικές ενέργειες", με νέα νομοθεσία. (CNN)

;Πολιτική
*Σε λαϊκό προσκύνημα εκτίθεται η σορός του ηγέτη της Βόρειας Κορέας, Κιμ Γιονγκ Ιλ στο Κουμσουσάν της Πιονγιάνγκ. (Al Jazeera)
*Ο Ζοζέφ Καμπιλά ορκίζεται ξανά Πρόεδρος της Λαϊκής Δημοκρατίας του Κονγκό, παρότι την προεδρία διεκδικεί και ο ηγέτης της αντιπολίτευσης, Ετιέν Τσισεκέντι.
(ABC)

;Επιστήμη
*Ανακαλύπτονται δύο πλανήτες στο μέγεθος της Γης οι Κέπλερ-20e και Κέπλερ-20d, οι οποίοι βρίσκονται σε τροχιά γύρω από ένα αστέρι σε απόσταση 950 ετών φωτός από τη Γη. ((''Wall Street Journal''))

## 21 Δεκεμβρίου
;Πόλεμος και συγκρούσεις
*Εξέγερση στην Υεμένη το 2011: Χιλιάδες διαδηλωτές στην Υεμένη κάνουν πορεία από την πόλη Ταέζ προς την πρωτεύουσα Σαναά απαιτώντας να δικαστεί ο απερχόμενος Πρόεδρος, Αλί Αμπντουλάχ Σαλέχ με την κατηγορία της διάπραξης εγκλημάτων σε βάρος των αντικυβερνητικών διαδηλωτών.(''Khaleej Times'') 
*Δύο πρώην πολιτικοί της Ρουάντα, οι Ματιέ Νγκιρουμπάτσε και Εντουάρ Καρεμερά καταδικάζονται σε φυλάκιση για το ρόλο τους στη Γενοκτονία στη Ρουάντα το 1994. (Al Jazeera)

;Τραγωδίες
*Ξεπερνούν τα 1000 τα θύματα των πλημμυρών που έπληξαν τις τελευταίες εβδομάδες τις Φιλιππίνες. (AP via ABC News America)
*Από τη βύθιση ινδονησιακού πορθμείου στις ακτές των Μολούκων, αγνοούνται 60 άνθρωποι. (AP via Salon)

;Διεθνείς σχέσεις
*Η Αργεντινή, η Βραζιλία και η Ουρουγουάη συμφωνούν στο κλείσιμο των λιμανιών τους για τα πλοία που φέρουν τη Σημαία των Νήσων Φώκλαντ κατά τη διάρκεια συνάντησης των χωρών της Mercosur. Η Αργεντινή και το Ηνωμένο Βασίλειο διεκδικούν τα εν λόγω νησιά. (Al Jazeera)

;Επιστήμη
*Εκτοξεύεται από το κοσμοδρόμιο του Μπαϊκονούρ η αποστολή του Σογιούζ TMA-03M, μεταφέροντας τριμελές πλήρωμα προς τον Διεθνή Διαστημικό Σταθμό. (ESA)

## 22 Δεκεμβρίου
;Πόλεμος και συγκρούσεις
*Τουλάχιστον 72 άτομα σκοτώνονται και 169 τραυματίζονται σε σειρά βομβιστικών επιθέσεων, 16 τον αριθμό, στη Βαγδάτη, λίγο μετά την αποχώρηση των τελευταίων Αμερικανών στρατιωτών από το Ιράκ. (BBC) (CNN)
*Οι ΗΠΑ παραδέχονται ότι φέρουν σημαντική ευθύνη για την αεροπορική επίθεση του περασμένου μήνα, που είχε ως αποτέλεσμα να σκοτωθούν 24 Πακιστανοί στρατιώτες. (BBC)
*Η οργάνωση Παρατηρητήριο των Ανθρωπίνων Δικαιωμάτων καταγγέλλει ότι ο κυβερνητικός στρατός στη Λαϊκή Δημοκρατία του Κονγκό ευθύνονται για το θάνατο 24 ατόμων από την ημέρα που επανεξελέγη ο Πρόεδρος Ζοζέφ Καμπιλά. (Al Jazeera)
*Φθάνουν στη Συρία οι πρώτοι παρατηρητές του Αραβικού Συνδέσμου για να διερευνήσουν τους διωγμούς των αντικαθεστωτικών διαδηλωτών από την κυβέρνηση. (PA)

;Τραγωδίες
*Πλημμύρες πλήττουν την πόλη Νταρ ες Σαλάμ στην Τανζανία, με αποτέλεσμα το θάνατο τουλάχιστον 13 ατόμων, Είναι οι χειρότερες πλημμύρες από την ανεξαρτησία της χώρας, το 1961. (BBC)

;Πολιτική
*Η Γαλλική Εθνοσυνέλευση υπερψηφίζει νομοσχέδιο που ποινικοποιεί οποιαδήποτε άρνηση ότι η μαζική σφαγή των Αρμενίων από την Οθωμανική Αυτοκρατορία τη δεκαετία του 1910 ήταν γενοκτονία. (BBC)

;Επιστήμη
*Την πρώτη του σαφή παρατήρηση ενός νέου σωματιδίου, του μποζόνιου Χι 3P σημειώνει ο Μεγάλος Επιταχυντής Αδρονίων, από τότε που άρχισε να λειτουργεί, το 2009. (BBC)

## 23 Δεκεμβρίου
;Πόλεμος και συγκρούσεις
*Εξέγερση στη Συρία το 2011: Ανακοινώνονται οι θάνατοι τουλάχιστον 40 ατόμων από τα κρατικά ΜΜΕ της Συρίας, έπειτα από δύο εκρήξεις παγιδευμένων αυτοκινήτων στη Δαμασκό. (BBC)

;Πολιτική
*Η ηγέτιδα της αντιπολίτευσης στη Βιρμανία Αούνγκ Σαν Σου Κίι επισκέπτεται για πρώτη φορά το Κοινοβούλιο της Βιρμανίας και πραγματοποιεί εγγραφή του κόμματός της (Εθνικός Σύνδεσμος για τη Δημοκρατία) στους εκλογικούς καταλόγους. (''Hindustan Times'') 
*Απαγορεύεται από τις αστυνομικές αρχές στη Λαϊκή Δημοκρατία του Κονγκό η τελετή ορκωμοσίας για τον ηγέτη της αντιπολίτευσης, Ετιέν Τσισεκέντι. (IOL)

## 24 Δεκεμβρίου
;Πόλεμος και συγκρούσεις
*Τα κυβερνητικά στρατεύματα της Υεμένης ανοίγουν πυρ εναντίον των αντικαθεστωτικών διαδηλωτών που απαιτούν να δικαστεί ο Πρόεδρος Αλί Αμπντουλάχ Σαλέχ, σκοτώνοντας τουλάχιστον 9 ανθρώπους. (''Pakistan Observer'') (''Boston Globe'')
*Σε ανταλλαγή πυροβολισμών στη Νιγηρία ανάμεσα στα κυβερνητικά στρατεύματα και την ισλαμιστική οργάνωση Μπόκο Χαράμ σκοτώνονται 68 άτομα. (Reuters) 

;Τέχνες και πολιτισμός
*Πεθαίνει σε ηλικία 108 ετών ο Ολλανδός ηθοποιός και τραγουδιστής, Γιοχάνες Έεστερς, ο γηραιότερος στον κόσμο καλλιτέχνης. (''Bild'')

;Πολιτική και εκλογές
*Τα βορειοκορεάτικα ΜΜΕ διορίζουν τον Κιμ Γιονγκ-ουν ως αρχηγό του Στρατού και διάδοχο του Κιμ Γιονγκ Ιλ. (''Straits Times'')
*Δεκάδες χιλιάδες άτομα διαδηλώνουν σε ολόκληρη τη Ρωσία, διαμαρτυρόμενοι για τις πρόσφατες βουλευτικές εκλογές, καταγγέλλοντας νοθεία υπέρ του κυβερνώντος κόμματος της Ενωμένης Ρωσίας. (RIA Novosti)
*Η Λιβύη γιορτάζει την ανεξαρτησία της έπειτα από 42 χρόνια. (''Tripoli Post'')

## 25 Δεκεμβρίου
;Πόλεμος και συγκρούσεις
*Τουλάχιστον 39 άτομα σκοτώνονται και πολλά τραυματίζονται σε σωρεία βομβιστικών επιθέσεων με στόχους ναούς στη Νιγηρία κατά τη διάρκεια των χριστουγεννιάτικων προσευχών.Η ισλαμιστική οργάνωση Boko Haram αναλαμβάνει την ευθύνη. (''USA Today'')

;Τραγωδίες
*Νεκροί βρίσκονται τουλάχιστον 38 μετανάστες από την Αϊτή μετά τη βύθιση του πλοίου της στις ανατολικές ακτές της Κούβας. (Al Jazeera)

;Επιστήμη
*Η μεγαλύτερη θερμοκρασία που έχει καταγραφεί ποτέ στον Νότιο Πόλο (-12,3 βαθμοί Κελσίου) σημειώνεται στον Σταθμό Άμουντσεν-Σκοτ. (Weather Underground) 

## 26 Δεκεμβρίου

;Οικονομία
*Η Βραζιλία υπερβαίνει τo Ηνωμένο Βασίλειο ως η έκτη μεγαλύτερη οικονομία στον κόσμο. (BBC)

;Αθλητισμός
*Στο αμερικανικό ποδόσφαιρο, ο Ντριου Μπρις, παίκτης των New Orleans Saints, καταρρίπτει το ρεκόρ του 1984 στη Λίγκα του Αμερικανικού Ποδοσφαίρου για τα περισσότερα "yards" που πέρασε σε μία μοναδική αγωνιστική περίοδο. (AP)

## 27 Δεκεμβρίου

;Τραγωδίες
*Ο αριθμός των θυμάτων από τις πλημμύρες στις Φιλιππίνες έφτασαν τα 1.500 σύμφωνα με ορισμένες πηγές ως αποτέλεσμα της τροπικής καταιγίδας Γουάσι.(AFP διά ''Sydney Morning Herald'')(NDRRMC)

;Πολιτική 
*Ο Ινδός ακτιβιστής Άνα Χαζάρε ξεκινά τριήμερη απεργία πείνας σε ένδειξη διαμαρτυρίας για τη νομοθεσία που θεσμοθετεί ένα παρατηρητήριο εναντίον της διαφθοράς που αποκλείει την Κεντρική Υπηρεσία Πληροφοριών. Το εν λόγω νομοσχέδιο συζητείται στο Κοινοβούλιο. (AP διά SF Gate)

## 28 Δεκεμβρίου
;Νόμος και έγκλημα
*Αρχίζει ξανά στο Κάιρο η δίκη του Χόσνι Μουμπάρακ, ο οποίος κατηγορείται για διαφθορά. (BBC)

;Πολιτική και εκλογές
*Αρχίζουν εκδηλώσεις πένθους δύο ημερών για την κηδεία του ηγέτη της Βόρειας Κορέας, Κιμ Γιονγκ Ιλ, ο οποίος πέθανε στις 17 Δεκεμβρίου σε ηλικία 69 ετών. (BBC)

## 29 Δεκεμβρίου
;Ένοπλες συγκρούσεις και επιθέσεις
*Εξέγερση στη Συρία το 2011:Τουλάχιστον 10 άτομα σκοτώνονται σε συγκρούσεις στην πόλη Χομς, καθώς οι παρατηρητές του Αραβικού Συνδέσμου συνεχίζουν να επιθεωρούν τις εμπόλεμες ζώνες στη Συρία. (BBC)
*Τουρκικά πολεμικά αεροσκάφη εξαπολύουν αεροπορικές επιθέσεις με στόχο τους Κούρδους αντάρτες, σκοτώνοντας κατά λάθος 35 άτομα που θεωρήθηκαν εσφαλμένα ως αντάρτες.(MSNBC)

;Τραγωδίες
*Από έκρηξη στο Ραγκούν της Βιρμανίας σκοτώνονται 15 άνθρωποι και δεκάδες άλλοι τραυματίζονται. (BBC)

;Πολιτική και εκλογές
*Ο Κιμ Γιονγκ-ουν αναγνωρίζεται ως ο Ανώτατος Ηγέτης της Βόρειας Κορέας, μετά το τέλος της κηδείας του πατέρα του. (AP μέσω MSNBC)
*Γύρω στα 500 άτομα διαδηλώνουν στη Μόσχα εναντίον της φυλάκισης του ηγέτη της αντιπολίτευσης, Σεργκέι Ουνταλτσόφ. (''The Guardian'')
*Στις γενικές εκλογές που διεξάγονται στην Τζαμάικα, το αντιπολιτευόμενο Εθνικό Κόμμα του Λαού με ηγέτη την Πόρσια Σίμσον Μίλερ κερδίζει και η τελευταία θα επιστρέψει στην πρωθυπουργία. (RTÉ) (''Bangkok Post'') (''Jamaica Gleaner'')
*Η Πολωνία ανακοινώνει τη χορήγηση αμνηστίας για τους παράνομους μετανάστες από την 1η Ιανουαρίου 2012. (Reuters) 

;Επιστήμη
*Τα νησιωτικά κράτη Σαμόα και Τοκελάου μεταφέρουν από ανατολάς προς δυσμάς τη Διεθνή Γραμμή Ημερομηνίας τους, με σκοπό να ευθυγραμμίσουν τη ζώνη ώρας τους με τους εμπορικούς τους εταίρους. Έτσι, την χρονιά αυτή δεν υπάρχει στο ημερολόγιο η 30η Δεκεμβρίου. (AP via ''Chicago Tribune'') (RNZI)

## 30 Δεκεμβρίου
;Τραγωδίες 
*Ο απολογισμός των θυμάτων από τις πλημμύρες στην Ταϊλάνδη φθάνει τα 790. (''Jakarta Post'') 

;Διεθνείς σχέσεις
*Η Βόρεια Κορέα δηλώνει ότι "οι ηλίθιοι πολιτικοί ανά τον κόσμο" δεν θα πρέπει να αναμένουν καμία αλλαγή στην πολιτική της Πιονγιάνγκ. (Al Jazeera)

## 31 Δεκεμβρίου
;Πόλεμος και συγκρούσεις
*Ταραχές στη Νιγηρία
**Ο Πρόεδρος της Νιγηρίας Γκούντλακ Τζόναθαν κηρύσσει κατάσταση εκτάκτου ανάγκης στα κρατίδια του Μπόρνο, Γιόμπε, Νίγηρα και Οροπεδίου εξαιτίας της ισλαμιστικής οργάνωσης Boko Haram. (AFP διά ABC News Australia)
**Σε συγκρούσεις στο κρατίδιο Εμπόνι στα ανατολικά της Νιγηρίας σκοτώνονται τουλάχιστον 50 άτομα. (Reuters μέσω Yahoo! News)
**Η Νιγηρία κλείνει τα σύνορα με τις όμορες χώρες Καμερούν, Τσαντ και Νίγηρα. (The Nation) (The Sun)

;Τραγωδίες
*Ο αριθμός των νεκρών από τον κυκλώνα Θέιν στη νότια Ινδία ανέρχεται στους 33. (AFP διά Yahoo News)

;Διεθνείς σχέσεις
*Με απόφαση του Προέδρου των ΗΠΑ Μπαράκ Ομπάμα επιβάλλονται διεθνείς κυρώσεις εναντίον του Ιράν. (AFP διά Google News)

;Αθλητισμός
*Ο συνιδρυτής της WilliamsF1 Πάτρικ Χεντ παραιτείται από τη διεύθυνση της ομάδας έπειτα από 34 χρόνια στη Φόρμουλα Ένα. (''Autosport'')

12